ھاری ڕۆپەر-کورزن
هاری ڕۆپەر-کورزن (Harry Roper-Curzon) هێنری کریستۆفەر جۆن ئینگام ڕۆپەر کورزن (Henry Christopher John Ingham Roper-Curzon) (5 شوباتی 1986) ، بزنسمان و ئەریستۆکراتێکی بەریتانیە. ئەو ئەندامێکی خانەوادەی ڕۆپەر و خانەوادەی کورزنە، و میراتگری نازناوی بیست و دووهەمین لۆرد بارۆن تاینهامی پێ بڕراوە.

پاشبنەما و خانەوادە 
هاری کوڕە گەورەی خاوەن شکۆ دەڤید ڕۆپەر-کورزنە (Honorable David Roper-Curzon) و میراتگرێکی ئاشکرای بارۆنی تاینهامە. خانەوادەکە لە پارکی پیلەوێڵ لە کۆشکێکدا لە هامپشێر کە ڕووبەرەکەی 1500ئەیکەر (6000 مەترە چوارگۆشەیە)، لەگەڵ باوکیدا دەژی. هاری لەڕێگەی باوکیەوە کە ئامۆزای میرکچی یۆرک، دایکی شازادە بیاتریز و یوجینە (Princesses Beatriz’s and Eugenie)، ڕەچەڵەکی دەگەڕێتەوە بۆ خێزانی شاهانەی بەریتانی. داپیرەی هاری لە باوکیەوە بریتیە لە خانم ئێلیزابێت سکریمگیۆر-وێدبێرن (Lady Elizabeth Scrymgeour-Wedderburn) ، کە کچی هێنری جەیمس سکریمگیۆر-وێدبێرنە (Henry James Scrymgeour-Wedderburn) ئەمیش یانزەهەمین ئێرڵی دووندییە. دایکی هاری کە ناوی لوسیندا ئایریە (Lucinda Airy) کچی لیوا سێر کریستۆفەر جۆن ئایریە (Major General Sir Christopher John Airy)، کە خەزنەدار، ئەفسەری تەشریفات و ئەفسەری خانەوادەی شازادە چارڵز و شازادە دیانای وێڵز بووە لە نەوەدەکاندا.

خوێندن و کارکردن 
هاری زۆربەی تەمەنی منداڵی و لاویی خۆی لە هامپشێر و ئۆکسفۆرد بەسەر بردووە و لەوێ کارگێڕێ کار و بەڕێوەبردنی بیناسازی خوێندووە. هەروەها بۆ ماوەی چوار ساڵ وەک ئەفسەرێک لە سوپای شاهانەی ئینگلیزیدا خزمەتی کردووە. پاش خزمەتی سەربازی کۆمپانیایەکی بیناسازی دامەزراند بۆ باڵەخانەی بازرگانی و پەرەپێدانی موڵک. سەرباری وەبەرهێنانەکانی تری بزنس، ئەو خێرخوازیش بووە.

بنەچە 
مێژووی خانەوادەی هاری دەگەڕێتەوە بۆ ساڵانی 850 زاینی و داگیرکاری نۆرماندیەکان. پێشینانی ئەو بریتین لە شاژنە ماری سکۆت، جەیمسی یەکەم، هێنری حەوتەم تیودۆرس و چارڵزی یەکەم کوڕەزا گەورەی میری مۆنماوس؛ هی میری بوکلیۆچ؛ و میری کوینسبێری.

ناوی دووەمی هاری بریتیە لە “ئینگام” ئەمەش لە بنجامین ئینگامی باپیرە گەورەیەوە بۆی ماوەتەوە کە شەرابی مارسالا و قەڕاڵی گواستنەوەی دەریایی لە سیسیلیا دامەزراند، (کە پاشتر بە میراتی بۆ جۆزێف ویتەیکەری کوڕەزای مایەوە)، و ئەو کاتی خۆی ناسرابوو بە دەوڵەمەندترین پیاو لە جیهاندا. داپیرە گەورەی هاری خانم ئیلسپێت گرەیس وایتەیکەرە (Elspeth Grace Whitaker)، کە میراتگر و ئەندامێکی خانەوادەی وایتەکەرە، و پارکی پیلەوێڵی لە براکەیەوە بەناوی ویلیام ئینگام وایتەیکەر (William Ingham Whitaker) بە میراتی بۆ بەجێماوە، ئەویش بۆ باپیرە گەورەی هاری بەجێهێشت بەناوی جۆن کیستۆفەر ئینگام ڕۆپەر-کورزن (John Christopher Ingham Roper-Curzon)، کە بارۆنی بیستەمی تیانهام بوو لە ساڵی 1988.

ژیانی کەسیی 
هاری لەگەڵ هانا جاف دەزگیراندارە، کە کەسێکی خێرخواز، وتەبێژ، نووسەر و ئەندامێکی خانەوادەی جافە. ئەوان بەنیازبوون لە هاوینی 2020 لە ئینگلتەرە و مەکسیک هاوسەرگیری ئەنجام بدەن بەڵام بەهۆی ڤایرۆسی کۆرۆناوە دواخراوە.

ئەوان لەڕێگەی هاوڕێیەکی هاوبەشەوە بە ناوی خانم مارتا سیتوێڵ (Lady Martha Sitwell) لە دیدارێکی خشتە بۆنەکراو لە پێشانگەیەکی کراوەدا لە لەندەن لە هاوینی 2019 یەکتریان ناسی و شەش مانگ دواتر لە گستاد لە سویسرا پەیوەندی دەزگیرانیان بەست. پلانیان وایە لەنێوان هامپشێر و لەندەن دا بژین.

سەرچاوەکان